Legal Document

Category: 525

Text:
8α. ΝΟΜΟΣ 1752 της 12/16 Απρ. 1951 (ΦΕΚ Α' 111) Περί ναυτικής εργασίας. Κατηργήθη δια του άρθρ. 295 Νόμ. 3816/ 1958 περί Κώδικος Ιδιωτ. Ναυτ. Δικαίου. (τόμ. 19 σελ. 31). 9. ΝΟΜΟΘΕΤΙΚΟΝ ΔΙΑΤΑΓΜΑ υπ’  αριθ. 2419 της 9/9 Μαΐου 1953 (Φ.Ε.Κ. 129/53 Α΄) Περί ρυθμίσεως ζητημάτων τινών εν τη ναυτική εργασία. Άρθρον μόνον.-Η αληθής έννοια των δια των Συλλογικών Συμβάσεων ναυτικής εργασίας ή αποφάσεων του Υπουργού Εμπορικής Ναυτιλίας εκδοθεισών εις εκτέλεσιν των Α.Ν. 3276/1944 και Ν.Δ. 304/1947, παρεχομένων οικονομικών ενισχύσεων επί ταις εορταίς των Χριστουγέννων ή του Πάσχα είναι ότι τούτων δικαιούνται πάντες οι εν τω πλοίω υπηρετούντες ή υπηρετήσαντες ναυτικοί αναλόγως του χρόνου της υπηρεσίας των, ανεξαρτήτως εάν ούτοι κατά τον χρόνον του προσδιορισμού της εκτάκτου οικονομικής ενισχύσεως διατελούσιν εις σχέσιν εργασίας προς τον εργοδότην-εφοπλιστήν και υπό την προϋπόθεσιν ότι υφίσταται τοιαύτη σχέσις κατά τον χρόνον όστις παρεντίθεται μεταξύ της εορτής δι’ ην παρέχεται η έκτακτος οικονομική ενίσχυσις και της προηγηθείσης εορτής των Χριστουγέννων και Νέου Έτους ή του Πάσχα. Νομοθεσία περί συμβάσεως εργασίας 19.Ζ.α.6-9 19.Ζ.α.6-9 Νομοθεσία περί συμβάσεως εργασίας